Mohd Anuar Mohd Tahir

YB Datuk Wira Haji Mohd Anuar Mohd Tahir adalah bekas Timbalan Menteri Kerja Raya Malaysia. Beliau juga merupakan Ahli Parlimen  yang sinonim dengan kepemimpinan badan-badan dakwah Islam dan politik. Justeru saudara Anuar Tahir mempunyai pengetahuan dan pengalaman yang kaya dalam bidang organisasi. Beliau pernah menyandang jawatan-jawatan penting dalam ABIM dan pertubuhan-pertubuhan pelajar dan belia Islam seperti IIFSO yang berpengkalan di Kuwait, WAMY yang beribu pejabat di Riyadh, Arab Saudi. Sebagai seorang pemimpin tertinggi ABIM, saudara Anuar juga terlibat dalam kepemimpinan Majlis Belia Malaysia (MBM).

Sejarah
Beliau adalah bekas Ahli Jawatankuasa PAS Pusat. Sebelum daripada itu beliau adalah bekas Setiausaha Agung Parti Keadilan Nasional (keADILan) dan Angkatan Belia Islam Malaysia (ABIM) . Beliau bertanding atas tiket parti Parti Islam Se-Malaysia (PAS) setelah Anwar Ibrahim dipecat daripada jawatan Timbalan  Perdana Menteri Malaysia, jawatan Timbalan Presiden UMNO dan dipecat dari ahli UMNO. 

Pada pilihan raya umum 2008, beliau bertanding di Dewan Undangan Negeri (DUN) Perlis kawasan Bintong di atas tiket PAS namun tewas kepada Md Isa Sabu (BN- UMNO).

Jawatan terakhir beliau di dalam PAS adalah sebagai Pengerusi Lajnah Buruh & Setinggan. Mohd Anuar Tahir aktif dalam bidang dakwah, sosial dan kemanusiaan.

Pada 18hb April 2009, Mohd Anuar Tahir telah dipilih menjadi Yang Dipertua PAS Kawasan Padang Besar, Perlis dalam pertandingan mesra tiga penjuru.

Beliau pernah berkhidmat sebagai Setiausaha Agung Parti Amanah Negara (AMANAH). Beliau mendakwa bahawa Parti Amanah Negara memiliki 60,000 pnedaftar ahli dalam tempoh hanya dua bulan selepas dilancarkan pada tahun 2015.

Semasa kerajaan PH, beliau dilantik memegang portfolio Timbalan Menteri Kerja Raya (2018-2020).

Politik
Mohd Anuar Tahir telah membuat keputusan luar biasa. Beliau bermula dengan UMNO, Parti Keadilan Nasional (KeADILan), Parti Islam Se-Malaysia (PAS) dan kini bersama Parti Amanah Negara (AMANAH). Lebih menarik, saudara Anuar membidani kelahiran KEADILAN dan AMANAH apabila menjadi antara pengasas dan Setiausaha Agung pertama bagi kedua-dua parti tersebut"

Isu semasa

Majikan larang pekerja bersolat
Pada 23 Mei 2009, Lajnah Pekerja dan Peneroka Bandar (LPPB) PAS Pusat, Anuar Tahir kesal tindakan majikan melarang pekerja solat Jumaat.Syarikat MP E-Worldwide Sdn Bhd telah mengeluarkan arahan berbunyi, "NOT APPROVED - PRAYER FOR MUSLIM STAFF DURING OFFICE HOUR" (Tidak Diluluskan - Waktu Solat Bagi Pekerja Muslim Semasa Waktu Bekerja).Alasan yang diberikan ialah kesukaran untuk memantau pekerja Muslim yang berhenti untuk solat waktu tengahari dan petang. Syarikat MLM ini adalah syarikat dari Korea Selatan yang mempunyai cawangan di Kangar, Perlis.

Anugerah
 
  Darjah Cemerlang Seri Melaka (DCSM) - Datuk Wira

Rujukan

Pautan luar 
 Elok, budayakan umum harta YB — Mohd Anuar Tahir
 Kerusi PRU14: Kenyataan hanya pendapat peribadi
 Multi-cornered fights favour BN? Think again! 
 

Muslim Malaysia
Bekas anggota Pertubuhan Kebangsaan Melayu Bersatu
Bekas anggota Parti Keadilan Rakyat
Bekas anggota Parti Islam Se-Malaysia
Anggota Parti Amanah Negara
Ahli Dewan Rakyat, Parlimen Malaysia ke-14
Ahli pembangkang Kerajaan Muhyiddin Yassin